ส่วนที่ 1

ข้อมูลสรุป (Executive Summary)

-   บริษัท อิออน ธนสินทรัพย์ (ไทยแลนด์) จำกัด (มหาชน) เริ่มก่อตั้งเมื่อวันที่ 18 กันยายน
    2535 โดยบริษัท อิออน เครดิต เซอร์วิส จำกัด
    ซึ่งประกอบธุรกิจหลักในการให้บริการสินเชื่อรายย่อยในประเทศญี่ปุ่น ภายใต้ชื่อบริษัท
    ไทยเครดิตเซอร์วิส จำกัด ปัจจุบัน บริษัทฯ มีทุนที่ออกและเรียกชำระแล้ว 250 ล้านบาท
    โดยมีกลุ่มผู้ถือหุ้นใหญ่ของบริษัทฯ คือ กลุ่มอิออน ซึ่งมีสัดส่วนการถือหุ้นในบริษัทฯ คิดเป็นร้อยละ
    63.12 บริษัทฯ ประกอบธุรกิจหลักในการให้บริการสินเชื่อรายย่อย (Retail Finance) แก่
    ลูกค้า ประกอบด้วย สินเชื่อเช่าซื้อ สินเชื่อบัตรเครดิต และสินเชื่อบุคคล

-   ณ วันที่ 20 กุมภาพันธ์ 2548 บริษัทฯ มีสาขารวมทั้งสิ้นจำนวน 61 แห่ง
    และเพื่อเป็นการเพิ่มความสะดวกในการใช้บริการ
    ให้แก่ ลูกค้า บริษัทฯ
    ยังมีการจัดตั้งจุดให้บริการตามห้างสรรพสินค้าและร้านดิสเคานท์สโตร์ต่างๆ อาทิเช่น
    ห้างสรรพสินค้าเดอะมอลล์ ห้างเทสโก้-โลตัส ห้างแม็คโคร ห้างคาร์ฟูร์ และห้างบิ๊กซี ปัจจุบัน
    บริษัทมีจุดให้บริการทั้งสิ้น 219 แห่ง นอกจากนี้ บริษัทฯ
    ยังติดตั้งเครื่องเบิกและชำระเงินสดอัตโนมัติจำนวนทั้งสิ้น 265 เครื่อง ในเขตกรุงเทพฯ
    และต่างจังหวัด

-   สินค้าที่บริษัทฯ ให้บริการสินเชื่อเช่าซื้อมีหลากหลายประเภท ได้แก่
    สินค้าประเภทเครื่องใช้ไฟฟ้า เครื่องตกแต่งบ้าน เครื่องใช้สำนักงาน เครื่องกีฬา
    เครื่องดนตรี โทรศัพท์เคลื่อนที่ อุปกรณ์คอมพิวเตอร์ อุปกรณ์ประดับรถยนต์ และรถจักรยานยนต์
    ลูกค้าสามารถใช้บริการเช่าซื้อสินค้าจากร้านค้าที่เป็นคู่ค้าของบริษัทฯ
    โดยร้านคู่ค้าจะส่งใบเรียกเก็บเงินให้แก่บริษัทฯ หลังจากนั้นบริษัทฯ
    จะชำระเงินค่าสินค้าให้แก่ร้านคู่ค้า ณ วันที่ 20 กุมภาพันธ์ 2548 บริษัทฯ มีร้านคู่ค้าทั้งสิ้นกว่า
    9,426 แห่งทั่วประเทศ นอกเหนือจากสินเชื่อเช่าซื้อแล้ว บริษัทฯ
    ยังให้บริการสินเชื่อส่วนบุคคลซึ่งเป็นบริการให้กู้ยืมเงินแก่ลูกค้าเพื่อตอบสนองความต้องการต่างๆหรือนำไปใช้สำหรับวัตถุประสงค์อื่นๆ
    เช่นเงินกู้เพื่อการศึกษา เงินกู้เพื่อการประกันภัยรถยนต์ หรือเงินกู้เพื่อการท่องเที่ยว
    และเงินกู้เพื่อซื้อทองรูปพรรณ เป็นต้น ปัจจุบันบริษัทฯ มีสมาชิกที่ใช้บริการสินเชื่อบริษัทฯ
    ประมาณ 2.31 ล้านรายการ

-   บัตรเครดิตของบริษัทฯ สามารถแบ่งได้ 2 ประเภทใหญ่ๆ คือ บัตรเครดิตที่ใช้ในประเทศ
    และบัตรเครดิตที่ใช้ในประเทศและ
    ต่างประเทศ ประเภทของบัตรเครดิตที่ใช้ในประเทศ ได้แก่ บัตรอิออนการ์ด
    ซึ่งออกโดยบริษัทฯ และบัตรที่บริษัทฯ ออกร่วมกับร้านค้าอื่นๆ ได้แก่ บัตรเครดิตเดอะมอลล์
    บัตรเครดิตจัสโก้ บัตรสหกรุ๊ป บัตรเครดิตตั้งฮั่วเส็ง บัตรเครดิตเคพีเอ็น พลัส
    บัตรเครดิตเบสส
    เซอร์วิส บัตรเครดิตไทย ดีพาสเมนต์สโตร์ เป็นต้น นอกจากนี้ บริษัทฯ ยังมีบัตรเครดิต
    ที่สามารถใช้ในประเทศและต่างประเทศอีก 3 ประเภท คือ บัตรอิออนมาสเตอร์การ์ด
    บัตรอิออนวีซ่าการ์ดและบัตรอิออนเจซีบีการ์ด ณ วันที่ 20 กุมภาพันธ์ 2548 บริษัทฯ มีการออก
    บัตรเครดิตทั้งสิ้นจำนวน 1.32 ล้านใบ

-   ธุรกิจที่สร้างรายได้หลักให้แก่บริษัทฯ คือ ธุรกิจสินเชื่อบัตรเครดิต คิดเป็นสัดส่วนร้อยละ
    38.59 ของรายได้รวมในปีบัญชี 2547
    ในขณะที่รายได้จากธุรกิจสินเชื่อเช่าซื้อ และรายได้จากธุรกิจสินเชื่อส่วนบุคคล มีสัดส่วนร้อยละ
    33.61 และ ร้อยละ 23.60
    ของรายได้รวมในปีบัญชี 2547 ตามลำดับ ปีบัญชี 2547
    ธุรกิจสินเชื่อบัตรเครดิตได้เติบโตอย่างรวดเร็วจนขึ้นนำเป็นรายได้
    หลักของบริษัทฯ ธุรกิจสินเชื่อบัตรเครดิตได้มีการเติบโตถึงร้อยละ 72 จากปีก่อน
    ขณะที่สินเชื่อเช่าซื้อและธุรกิจสินเชื่อส่วนบุคคลได้ขยายธุรกิจในต่างจังหวัดมากขึ้น

-   ในปีบัญชี 2547 บริษัทฯ มีรายได้รวมจำนวน 4,930.65 ล้านบาท เพิ่มขึ้นจากปีบัญชี 2546
    คิดเป็นร้อยละ 21.60 และมีกำไร
    สุทธิหลังภาษีจำนวน 784.20 ล้านบาท เพิ่มขึ้นจากปีบัญชี 2546 คิดเป็นร้อยละ 25.93
    เนื่องจากการขยายตัวของธุรกิจบัตร
    เครดิต การขยายเครือข่ายการให้บริการ และการบริหารการติดตามหนี้ที่มีประสิทธิภาพ ณ
    วันที่ 20 กุมภาพันธ์ 2548 บริษัทฯ มีลูกหนี้การค้าสุทธิรวม 15,541.45 ล้านบาท